ANM anunţă vreme deosebit de rece în România. Gerul pune stăpânire pe ţară. Temperaturi de -14 grade în Bucureşti.
ANM a emis, vineri, o atenționare privind scăderea bruscă a temperaturilor. Informarea de vreme geroasă intră în vigoare în noaptea de vineri spre sâmbătă. emperaturile minime vor coborî frecvent sub -10 grade.
Administrația Națională de Meteorologie (ANM) a emis, vineri, o atenționare privind scăderea bruscă a temperaturilor. Va fi ger în toată țara, iar mercurul în termometre scade sub -20 de grade Celsius.Potrivit ANM, informarea de vreme geroasă intră în vigoare în noaptea de vineri spre sâmbătă, la ora 2.00.Vremea va fi deosebit de rece, iar pe parcursul nopților și al dimineților va fi ger, la început în nord-vest, nord-est și centru, apoi și în celelalte regiuni.Temperaturile minime vor coborî frecvent sub -10 grade și se vor încadra, în general, între -18 și -8 grade, cu cele mai scăzute valori în depresiunile intramontane, îndeosebi din estul Transilvaniei, sub -20 de grade.Maximele diurne vor fi preponderent negative și se vor încadra, în general, între -10 și 0 grade. Local se va semnala ghețuș.Informarea meteorologică este valabilă până în 20 ianuarie, la ora 10.00.Vreme deosebit de rece şi în BucureştiVremea va fi deosebit de rece în Capitală, cu temperaturi care scad până la -12 grade Celsius în oraș și -14 grade în zona preorășenească, au anunțat, vineri, meteorologii.Potrivit Administrației Naționale de Meteorologie (ANM), vremea va fi deosebit de rece, geroasă pe parcursul nopților și al dimineților.Atenționarea intră în vigoare în noaptea de vineri spre sâmbătă, la ora 2.00.Vor fi temperaturi minime care se vor încadra, în general, între -12 și -8 grade, mai coborâte în zona preorășenească, sub -14 grade.Maximele din timpul zilei vor fi negative până în 20 ianuarie, când expiră atenționarea.Temperaturile maxime vor fi cuprinse, în general, între -4 și -2 grade. Local se va semnala ghețuș.